Luisa Fernández

**Luisa Fernández**, nada en Vigo o 14 de agosto de 1961 é unha cantante pop galega establecida en Alemaña.

## Traxectoria 
Luisa Fernández naceu en 1961 en Vigo nunha familia con sete irmáns. A principios da década de 1970, a familia trasladouse a Alemaña e instalouse en Alveslohe (Kreis Segeberg) nos arredores de Hamburgo. Alí asistiu á escola e logo formouse como peiteadora.

En 1977, aos dezaseis anos, Fernández foi descuberta nunha competición de talentos na discoteca Zur Kutsche de Alveslohe, onde recibiu un contrato de gravación. O single *Lay Love on You* saíu a principios de 1978 e alcanzou o 7.º posto en Alemaña, o 5.º en Austria e o 15.º en Suíza. En Bélxica, foi disco de ouro. O seu disco debut *Discodarling*, producido por John David Parker tamén se tornou nun grande éxito. O mesmo ano, tamén editou a versión alemá *Ein Mann wie du*, mais tivo máis éxito na versión de Tina York. Un segundo single de éxito no verán de 1978 foi *Give Love a Second Chance*, que chegou ao posto 11 en Alemaña e ao 16 en Austria. En 1979 apareceu o seu segundo álbum *Spanish Dancer*.

Despois do final da "era Disco", non se escoitou moito sobre Fernández durante un tempo, ata que coñeceu o cantante e produtor alemán Peter Kent. En 1986, os dous músicos gravaron o sinxelo *Solo por ti*, que se converteu nun Top 20 en Alemaña e acadou o número 1 en Austria, país onde a parella tivo os seus maiores éxitos: os singles *Con esperanza*, *Dos horas más*, *La luna lila (Purple Moon)*, *Quizás, quizás, quizás* e *Y tú* estiveron na listaxe das 20 mellores. En 1997 Fernández finalizou a colaboración con Peter Kent.

## Discografía 
### Álbums 
**Outros álbums**
* 1978: *Disco darling*
* 1979: *Spanish Dancer *
* 1988: *Y tu* (con Peter Kent)
* 1995: *Mar y sol* (con Peter Kent)

### Recompilacións 
**con Peter Kent**
* 1989: *Ihre größten Erfolge*
* 1991: *The Maxi Hits*
* 1994: *The Hit Collection – Double Gold*
* 1995: *Cinderela Rockafella*
* 2002: *It’s a Real Good Feeling*
* 2008: *Greatest Hits Reloaded*

### Sinxelos 
**outros sinxelos**
* 1978: *Ein Mann wie du* (versión alemá de *Lay Love on You*)
* 1978: *Loca por ti* (versión española de *Lay Love on You*)
* 1978: *Stop (When You Do What You Do)*
* 1979: *Granada*
* 1979: *We All Love You Superman*
* 1979: ''Sei Il Piu' Forte Superman* (versión italiana de *We All Love You Superman*)
* 1979: *New York Dance*
* 1979: *Dead End Street*
* 1980: *Love Me Tonight*
* 1981: *Africa*
* 1982: *Take Me*
* 1983: *Like a Hurricane*
* 1985: *A tu lado*
* 1986: *Girls Play Dirty*
* 1986: *Quiero que seas mi amante*
* 1987: *Lay Love on You (Remake ’87)*
* 1988: *Lay Love on You (Remake ’88)*
* 1989: *Porque no* (con Peter Kent)
* 1992: *Fiesta del sol* (con Peter Kent)
* 1993: *Viva* (con Peter Kent)

## Notas 
## Véxase tamén 
### Ligazóns externas 
* Hernández y Fernández… dos hijos de emigrantes que triunfaron
* *Luisa Fernandez plant ihr Comeback*, Hamburger Abendblatt, 1 de abril de 2004
* *Mit 17 schon ein Star. Luisa, Disco-Star aus Alveslohe'', Hamburger Abendblatt, 26 de agosto de 1978
* Singles Discography on 45cat.com
* Discography on rateyourmusic.com
* chartsurfer.de
* officialcharts.de